《闻相公三兄小园置宴以元衡寓直因寄上兼呈中书三兄》
唐代·武元衡

休沐限中禁，家山传胜游。露寒潘省夜，木落庾园秋。

兰菊回幽步，壶觞洽旧俦。位高天禄阁，词异畔牢愁。

孤思琴先觉，驰晖水竞流。明朝不相见，清祀在圜丘。

作者简介：武元衡（758―815），唐代诗人、政治家，字伯苍。缑氏（今河南偃师东南）人。武则天曾侄孙。建中四年，登进士第，累辟使府，至监察御史，后改华原县令。德宗知其才，召授比部员外郎。岁内，三迁至右司郎中，寻擢御史中丞。顺宗立，罢为右庶子。宪宗即位，复前官，进户部侍郎。元和二年，拜门下侍郎平章事，寻出为剑南节度使。元和八年，征还秉政，早朝被平卢节度使李师道遣刺客刺死。赠司徒，谥忠愍。《临淮集》十卷，今编诗二卷。